Hedensted: Togtrafikken kunne onsdag eftermiddag ikke benytte sporet ved Hedensted Station.

Det oplyste Sydøstjyllands Politi på Twitter.

- Togtrafikken er standset .. på grund af personpåkørsel. Dette vil påvirke togdriften mellem Jylland, Fyn og Sjælland. Intet yderligere på nuværende tidspunkt, skrev politiet.

Politiet havde afspærret stationen på begge sider af skinnerne og var i gang med undersøgelser på stedet.

- Vi har lavet en opsamlingssted for chokerede vidner på rådhuset og er ved at koordinere indsatsen. Vi har ikke yderligere oplysninger om personen, fortæller vagtchef Jørn Bystrup fra Sydøstjyllands Politi til Folkebladet.

Onsdag aften meddelelser DSB på Twitter, at togdriften er genoptaget.